
Nia lasta festo en la Esperanto-Domo 



Hannelore Brunovv, 66-jara 


Hamburga Esperanto-Societo kvazaŭ uzurpis la naskiĝtagan feston 
de Hannelore Brunow ĉar la dato estis la sola konvena por la lasta 
festo en la Esperanto-Domo. Tiel ĝi fariĝis ne funebra kunveno sed gaja 
adiaŭo kun proks. 40 vizitantoj. Dankon al Hannelore, ke ŝi rezignis 
pri la individua festo. Kvankam kelkaj membroj nur aprezas ŝin kiel 
purigistino, la klubo kaj la klubejo dum la pasintaj 20 jaroj al ŝi ĉiam 
estis pli gravaj ol personaj sentemoj. 4 _ 5 

Redaktoro: 

Interreta prezento: 

Frank Merla 

www.esperanto-hamburg.de 

merla@esperanto-hamburg.de 


Redaktofino de n-ro 1/2009: 

15 - 11-08 


Karaj legantoj. 

nun jam efektiviĝis la "translokiĝo" de 
la Hamburga kunvenejo. Niaj unuaj 
ĵaŭdaj vesperoj en la kulturbutiko jam 
okazis kaj ni nun ĉiuj devas alkutimiĝi 
al novaj cirkonstancoj. Estas strange, 
ke ni ne plu povas libere decidi pri 
la dato de iu kunveno - ni devas 
demandi, kiam estos iu salono libera 
por ni. Pro tio la estrarkunsido de HES 
okazis ne kiel kutime ĵaŭde antaŭ la 
klubvespero, sed dum merkredo. 
Nian Zamenhoffeston ni ne povos 
okazigi la 6an de Decembro, kiel ni 
estis planintaj, sed nur la 20an. Do 
niaj interkonsentoj pri la datoj kun 
Herzberg kaj Berlin ne plu funkcias. 
Pardonu, Berlinanoj! 

Tamen ne ĉio ŝanĝiĝis: Ni plu laboras 
porladisvastigokajinstruado/aplikado 
de nia lingvo. Kaj mi persone daŭrigas 
pensi "terure", pretigante tute novan 
krucvortenigmon, kiu ekskluzive 
aperos en la venonta eldono de 
Esperanto Hamburg. 

Benno Klehr 


Sentenco 

Espero estas la ĉielarko 
trans la torenton de la vivo. 

Friedrich Nietzsche 

El Nia Klubo 


La "Patrino" fariĝos 80-jara 



Elsbeth Wielgus (2004) 
Membro de HES ek de 1948 


La "Patrino" de la klubo, la 9an de De- 
cembro festos la 80an datrevenon de 
sia naskiĝo. Samtempe festos nia iama 
kuiristino, nia iama dommastrino, nia iama 
prezidantino kaj nia Honora Membro: 
Elsbeth VVielgus. 

Jam en 1976 ŝi kuiris en la luita klubejo 
enVehrenkampstrafte(Hamburg-Langen- 
felde). Titolpaĝajn bildojn 
ŝi jam ricevis en1988 
kaj 2004. 

Ŝidiris, ke ŝi ne 
ŝatas tion, do ĉi- 
foje ŝi estas nur« 

"la belulino sur^ i ^ , f 

paĝo 3". 

Kara Elsbeth, 
nidezirassanonkaj 

bonfarton! informilo 

- kaj diras dankon 
pro 60 jaroj de engaĝiĝo. 



Atenton! 

Ek de Septembro 2008 ĉiuj kunvenoj de 

Hamburga Esperanto-Societo 

okazas en la Kultur-Butiko 

Kulturladen St. Georg • Alexanderstr. 16 • 20099 Hamburg 







El Nia Klubo 



Nia adiaŭa festo en la klubejo 


Mia 66a naskiĝtaga festo samtempe estis 
nia lasta festo en nia klubejo. Kiel ĉiam: 
Multa laboro, multa plezuro kaj kiam ĉio 
estis denove pura, la malgranda dormiga 
trinkaĵo. Kiam ĉio estis formanĝita, 
formetita kaj ordigita, ni staris ĉe la 
bufedo: Benno, Tiggy, Volker kaj mi. Nur 
Elsbeth kaj Burkhard mankis. Stranga 
premo en la gorĝo: Ĉio estas pasinta. 
Kio fariĝos el nia amikeco, el niaj belaj 
horoj en la klunbejo, kvankam plej ofte 
ligita kun multa laboro? 

Baldaŭ estos meznokto. Kiel sentas la 
aliaj? "Meznokta rondo!" mi interrompis 
la babiladon de miaj knaboj. "Meznokta 
Rondo, ni trinku la antaŭdorman 
trinkaĵon." Grandaj okuloj rigardis min. 
Tiggy saltis de la "skandala gasteja 
seĝo", rapide glasojn kaj ion trinkeblan. 
"Benno, ja ekzistas ia certa kanto. Kiel 
tekstas?" Benno ekkantis "Je via sano, 
samideano" kaj ni brue kunkantis. Jes, 
tio estis. lom da silento, tiam iom post 
iom revenis la memoroj. 

Ĉu vi memoras, kiam ni renovigis la 
salonon? Meze en la labora malpuraĵo 
ni sidis, sed ni manĝis nobele kun 
tablotuko, belaj teleroj kaj kandeloj. 
Ĝuinda, la lazanjo de Volker. "Ha, kaj 
Volker sur la ŝtupetaro" eksplodis Tiggy, 
"Volker malgrimpis de la ŝtupetaro kaj 
mallerte paŝis per la dekstra piedo 
meze en la blankan farbon." Ni ridegis. 
"La subjupo de Elsbeth, kiu malrapide 
glitis malsupren, kaj ŝi unue ne konstatis 
tion. Kia dia Bildo!" Glaseton je la sano 
de Elsbeth. 


"Jes, kaj la 
vizaĝo de 
Burkhard, kiam 
lividis kelifiksis 
la tenilon sur la 
malĝusta flanko 
de la pordo." 
Glaseton 
memore 
al Burkhard. 

Unu anekdoto, 
unu memoro 
post la alia. 

Ni adiaŭas. 





Burkhard ( 1945 - 1999 ) 


"Benno, niankoraŭdevasaŭdi \aAnĝelon 
Alois." denove mallonga silento. "Jes, 
Alois en la ĉielo." La furora prezentaĵo 
de Benno. Tiel estis en pasinteco: 
"Rapide, Benno, prenu la Folion. Ek, 
malantaŭ la bufedon." 

Reduktita lumo. "Bieron por Benno!" 

La spektantoj serĉis seĝojn, la salono 
mallumiĝis, streĉita atendado al 
"Alois en la ĉielo". 

Multfoje aŭdita, ĉiam denove ekscitiga. 
Ĉiam la krono de sukcesa festo. 


Kun krako la lasta skandala seĝo 
forpasis. La vizaĝo de Tiggy estis taŭga 
por scenejo. 

Do, nun ni povas iri hejmen, meznokto 
pasis. 

La lasta malŝaltas la lumon. 

Fartu bone, klubejo. 

Hannelore Brunow 

El Nia Klubo 


Nia lasta festo en la 
Esperanto-Domo 



Rudi, Rainer, VVerner, VVolfgang 


Por nia lasta festo, adiaŭa festo 
por klubanoj kaj datreveno por 
Hannelore kaj familio/amikoj, ni 
havis ekscelentan bufedon, kiu 
jam komenciĝis posttagmeze 
kun kafo kaj kuko. Vespere Ralph 
Glomp kantis por Hannelore 



Sylwia, Gerda, Horst, Erika, (Reinhold) 


personan kanton pri la 66a jaro 
laŭ teksto de Benno Klehr. 

Alia kantanta gasto estis Wolfgang 
Reisberg, kiu jam foje kantis ĉe ni 
ankaŭ en Esperanto. 

Ĉeestis pli ol 40 personoj tiun 
feston, kiu daŭris ĝis noktomezo. 



Ralph kantas Eva kaj Volker Benno kaj Gerd 

Nia Programo 



2 Ni kune ludas Lingvo-ekzercado per sociaj ludoj 


9 Esperanto: 

Pasporto al la tuta mondo 

16 Jŭrgen VVulffkaj Ralph Glomp: 

Vojaĝo tra Nederlando 

23 Mariko Aoŝima kaj 
Gerald Roemer: 

Bildoj pri Roterdamo 


Unua parto de DVD- 
kurso porinstrui kaj lerni 
la internacian lingvon. 

Nederlando estas la 
lando de la Universala 
Kongreso 2008. 

Protio nia havas plurajn 
prelegojn pri tiu temo. 


30 Rudi Haberland: 

Policistoj en Amsterdamo 
dum la dua mondmilito 


Rudi mem vivis en 
Nederlando kaj povas 
rakonti el propraj 
spertoj. 



6 Jutta Sŭltz: Lisbono 

13 Benno Klehr: 

Ĉu konjunktivo 
aŭ subjunktivo? 


La malmulta konata eŭropa 
ĉefurbo Lisboa [li3'(3oe] 

Lernantoj ofte havas demandojn, 
speciale kiam ili tradukas. 
Speciala temo: Kondicionalo 


Ĵaŭdaj klubvesperoj: 19.00h en Kulturladen St, Georg 
programo 19.30h, salono 2 Alexanderstr. 16 * 22099 Hambĝ. 










Nia Programo 


Muzika komedio pri la vivo 
20 Filmo: Venu rapide de Sankta Francisko el 

homoj Unua akto (ĉ. 60min.) Asizo, rakontita per prozo 

kaj muziko. 

26 Estrarkunsido 


27 Filmo: Venu rapide 
homoj Dua akto (ĉ. 60min.) 



Dua parto de la filmo de 
La Nuova Compagnia 
el Blera (Italio). 


4 Rudi Haberland: 

Kiu estas Sinterklaas? 


Nederlandaj kutimoj 


11 Esperanto : Pasporto 2a parto de la prezento 

al la tuta mondo 


18 Aleksandro Puŝkin: *i799en Moskvo 

La neĝa blovado t1837 en Peterbur 9° z 

Registrita legado de Stano Marĉek (40min) 


20 Sabato, 18a horo 

Zamenhoffesto (vd p. 3) 



8 Werner Bormann: GIL 

(Gesellschaft fŭr Interlinguistik) 


Zamenhoffestoj de aliaj 
Esperanto-Grupoj: 

22.11. Neubrandenburg 

13.12. Herzberg 

20.12. Berlin 

Pri la renkontiĝo de GIL 
fine de Novembro 2008 en 
Berlin: „Esperanto kaj aliaj 
lingvoj en komparo“ 

El Nia Urbo 


La ĉi-jara Zamenhoffesto okazos en la Kultubutiko, kie ankaŭ 
okazas niajĵaŭdaj kunvenoj. La festo okazos en granda salono 
en la ter-etaĝo apud la gastejo. Pro la vendo de la domo 
ni tro malfrue povis plani kaj devis elekti la solan sabaton, 
kiam la granda salono ne jam estis okupita. 

Bonvolu anoncu vian partoprenon ĉe Ralph Glomp Tel. 68 91 36 63 aŭ 
post@ralph-glomp.de . La Manĝo kostas € 10,- (+ €2 por vino aŭ biero). 



Zamenhoffesto de Hamburga Esperanto-Societo 

dato: 20.12.2008 • 18.00h Loko: Kulturladen St. Georg 
Alexanderstr. 16 • 22099 Hamburg 

Festivalo de la kulturoj 



Volker kaj Gisela-Sylwia kaj Pia informas- Peggy kaj Kerstin antaŭ provleciono 

La festivalo de la kulturojde nove okazis de la 12a ĝis 14a de Septembro 
sur la universitata placo, proksime al la Auditorium Maximum. Ankaŭ 
ĉi-jare ni havis budon tie por prezenti nian lingvon, kaj varbi por 

provleciono en la Kulturbutiko, 
kiu okazis la 15an de Septembro. 
Peggy Ley lerte prezentis bazajn 
konojn pri la lingvo helpe de bone 
farita komputila prezentaĵo. 
Bedaŭrinde multaj, kiuj enskribis sin 
en liston de partoprenantoj, fakte ne 
venis. 


Kurso en 
la Kulturbutiko 

Frank Merla gvidas kurson 
en nia nova renkontejo la 
Kulturbuitko. Ĝi okazas marde 
de la 17a ĝis la 19a horoj. 



















9 


El Nia Urbo 


Vendita, purigita kaj transdonita 



La domo de Hamburga Esperanto-Societo nun estis transdonita 
al la nova posedanto, kiu uzos ĝin kiel buroo por organizi sportajn 
aranĝojn - ekz-e 
la Hamburgan 
Duonmaratonon 
kun 5280 

partoprenantoj en 
2008. La meblojn 
kaj preskaŭ 
ĉion alian la 
nova posedanto 
transprenis, eĉ 
aĉetis. 

Post pakado ni 
purigis la tutan 
domon por 
transdoni al s-ro 
Scholermann. Nur restis "kelkaj" kartonoj (50), kiujn ni rajtas lasi en 
la domo (kontraŭ monata lupago), ĝis ni estos trovintaj alian ejon por 
niaj biblioteko kaj arĥivo. 


Hannelore, Benno, Ralph, Kerstin, Jurgen, Mariko kaj 
Gerald post la laboro por paki niajn aĵojn kaj purigi. 


Hamburg-Enigmo 

Ne kredu, ke mi iel manipulis 
tiun foton. Mi faris la foton 2001 
apud la urbodomo en Neu-Ulm, 
kie naskiĝis Edwin Scharff, la 
skulptisto. Sur aktualaj fotoj 
estas malaperinta tiu kopio de la 
Hamburga artverko. 

Kie en Hamburg troviĝas tiu ĉi 
skulptaĵo? 

Benno Klehr 

Diversaĵoj 


Flagge zeigen fŭr 
Esperanto 

Gerhard Hein wurde von der Jnitiative 
Bŭrger fŭr Europa" als Mitglied 
aufgenommen. Die Initiative steht unter 
der Schirmherrschaft der Vertretung der 
Europaischen Kommission in Deutschland. 
In einem Umfeld von namhaften 
Personlichkeiten und Organisationen, 
diefŭrden Europagedanken eintreten, ist 
nunmehrauch Esperanto prasent. Naheres 
siehe unter www.buergerfuereuropa.de/ 
mitglieder/mitglieder.htm . 


Gerhard Hein 

Scheideholzweg 65a 

21149 Hamburg 

Tel.: (040) 701 217 69 

Fax: (040) 701 217 79 

http://www.stiftung-europaverstaendigung.de 



Solvo de 

Hamburg-Enigmo 


La skulptaĵo staras 
sur eta moleo en la 
lago Ekstera Alster 
apud Schwanenwik. 
Edwin Scharff estis 
la ĉefo de la arta 
altlernejo (HfbK) en 
Hamburg, kie li mortis 
en 1955. Benno Klehr 


Pardonpeto Misinformo 


En 2007 mi ne gratulis 
al du membroj de nia 
klubo, okaze de ilia 
80-jariĝo: 

Heinrich VVielgus kaj 
Volo Gŭltling 

Do nun finfine miaj 
bondeziroj ! Benno 


Multaj germanoj kredas, ke la robo de la 
Kristnaska Viro ( S-ta Nikolao) en ruĝa kaj 
blanka koloroj estas inventaĵo de la firmao 
Coca-Cola. Jes ja, estas la koloroj de la 
kompanio, sed Nikolaon por sia varbado ili 
nur malkovris en 1931, dum jam en 1927 
New York Times priskribis "standardigitan" 
Nikolaon. Ankaŭ en Germanio Nikolao jam 
antaŭ Coca-Cola estis ruĝa-blanka. bk 

El La Historio 


La momenta banka krizo memorigis 
min pri la suba teksto, kiun mi 
supozeble ricevis dum la IJK 1975. 
(Klarigo: 

kataklismo = monda katastrofo; 
hekatombo = amas-tombo) 

Benno Klehr 

La Malespero 

Rosa Meyer, 1933 

En la mondon venis nova krizo 
Tra la mondo iras la bojkoto 
Perflugiloj de la civilizo 
Ni nun ĉiuj flugas al bankroto 
Jen Usono ne plu soifanta 
Ĝi la mondan ŝiras organismon 
Al la mond' eterne kreditanta 
Ĝi promesas bankan kataklismon. 

Sub la sanga signo de I’ mizero 
Kolektiĝas lacaj savtalentoj 
Kaj rapide kreskas la ofero 
Per la bono de la esperantoj 
Forte staras muroj de doganoj 
Inter la popoloj dividitaj 
Sed ni ĉiuj dancas sur vulkanoj 
Per la danca flamo ekscititaj. 

Kun ŝakala digno kun lamento 
Kunprenante ĉiu sian bombon 
La popoloj faros sen konsento 
Unu grandan mondo-hekatombon 
Niaj eminentaj registaroj 
En parolo vana ne laciĝos 
Ĝis kruela sonĝo de barbaroj 
Por eterna pen’ efektiviĝos. 


Gastlibro 

Dum la pakado de "niaj aĵoj" post 
kiam ni vendis la Esperanto- 
Domon, al mi enmaniĝis la 
malnova gastlibro de la klubo, 
fakte la gastlibro de la 

Unua 6fpcranto?©rupo 2$erba 6tela 

(tiel ili mem skribis!) La grupo estis 
unuiĝinta el du antaŭaj kluboj: 
La Unua Esperantista Grupo 
Hamburgo-Altona' (fondita en 
1904) kaj la Esperanto-Grupo 
Verda Stelo (fondita en 1909). 
Surlaunuapaĝotroviĝasenskriboj 
el la jaro 1928. Unu subskribon 
mi tuj rekonis. La sama subskribo 
ankaŭ troviĝas en la aktuala 
gastlibro, ankaŭ sur la unua paĝo. 
Ĝi estas el la jaro 1988, kiam 
okazis la inaŭguro de la Buroo 
por Eŭropa Interkompreniĝo en 
la Esperanto-Domo. La aspekto 
de tiu subskribo ne 
ŝanĝiĝis dum I 
60 jaroj: 

Hans Ŝŭtt 0 
(kiel li mem foje skribis) estis 
membro ek de 1926 kaj restis 
membrode Hamburga Esperanto- 
Societo ĝis sia morto en 1993. 
Li estis Esperantisto el la skolo de 
"sankta devo". 



Benno klehr 

El Nia Klubo 

Bona komenco en nova renkontejo 

La nova renkontejo troviĝas en bone atingebla, kvieta (unudirekta) 
strato en la kvartalo St. Georg. La plej proksima haltejoj estas de la 
linio U1, LohmŭhlenstraBe, aŭ, samnome, de la rapid-busoj 35 kaj 
36. Sed ankaŭ uzantoj de la linio U3 aŭ U2 povas atingi la renkontejon 
piedire, elirinte la liniojn ĉe stacio Berliner Tor kaj de tie iri inter kvin 
kaj dek minutojn (dependas de la kapablo kaj volo). 

Kiu venas horeton pli frue ol la komenco de la programo eĉ povas ĝui 
alian avantaĵon, nome la restoracieton kaj ties belegan, moderat-prezan 
kuirejon por preni vespermanĝon. 

La unuaj kunvenoj en tiu afabla loko - dankon 
denove al Hannelore, ke ŝi tiel insiste rekomendis 
al ni tiun ŝancon - estis bone vizititaj. 

La komencan vesperon dekses klubanoj venis por 
sperti raporton de Sylwia pri junulara kongreso 
en Szombathely, Hungario. 

Ankaŭ la filmon „La Patro”, alportita de Albert 
Bielenberg, la duan ĵaŭdon spektis dekses 
personoj. Inter aliaj gasto Anna Gamaleja, 
rusa kuracistino, loĝante en Berlino kiu vizitis 
Hamburgon porpartopreni kuracistan kongreson 
kaj renkonti Hamburgajn Esperantistojn. 

Mi antaŭĝojas venontajn renkontiĝojn, kaj esperas, ke ankaŭ dum la 
sekvontaj kunvenoj tiom multaj de ni montras al la aliaj vizitantoj de 
KulturLaden, ke Esperanto vivas kaj allogas ankaŭ pro la programo. 

Mi do legigas al vi du etajn petojn, karaj geamikoj: partoprenu la 
programon kiel eble ofte (eble ankaŭ aktive preparante programeron?) 
kaj estu akurataj. Ne nur por ĝui la bongustan manĝaĵon, sed ankaŭ 
por ne ĝene interrompi la programon. 



Anna Gamaleja 


Peggy Ley 







